ΓΡΑΠΤΗ ΕΡΩΤΗΣΗ E-2292/01

υποβολή: Erik Meijer (GUE/NGL) προς την Επιτροπή

(31 Ιουλίου 2001)

Θέμα: Συνεχιζόμενη οικονομική καθυστέρηση της Ανατολικής Ευρώπης λόγω της ιστορικής κατανομής των καθηκόντων σε μια κοινή αγορά

1. Συμμερίζεται η Επιτροπή τις προβλέψεις σύμφωνα με τις οποίες η ενσωμάτωση των νέων κρατών μελών στην Ευρωπαϊκή Ένωση θα προσκρούσει σε ελάχιστα προβλήματα, αν το επίπεδο διαβίωσής τους προσεγγίζει

το μέσο ακαθάριστο εθνικό προϊόν τωνφιστάμενων κρατών μελών και αν μια ευνοϊκή γεωγραφική θέση διευκολύνει την προσέλκυση και την ανάπτυξη καινοτόμων επιχειρήσεων, όπως συνέβη κατά τις περισσότερες προηγούμενες διευρύνσεις·

2. Πώς σκοπεύει η Επιτροπή να αποφύγει μια κατάσταση κατά την οποία τα μελλοντικά κράτη μέλη της Ανατολικής Ευρώπης θα ήταν καταδικασμένα επί μακρόν να επιστρέψουν στην κατάσταση που τα χαρακτήριζε προ του 1940, όταν αποτελούσαν τους φτωχούς συγγενείς της Δυτικής Ευρώπης και εξήγαν φτηνά γεωργικά και μεταλλευτικά προϊόντα, ενώ αντίθετα εισήγαν ακριβά και προηγμένα βιομηχανικά προϊόντα·

3. Προβλέπει η Επιτροπή ότι, ύστερα από μια επιστροφή στην κατανομή των καθηκόντων που αναφέρεται στην παράγραφο 2, το επίπεδο διαβίωσης στο ανατολικό τμήμα της Ευρώπης θα εξακολουθήσει να διαφέρει σημαντικά από το αντίστοιχο του δυτικού, γεγονός που θα αυξήσει την ανάγκη βοήθειας για τη διατήρηση και ανάπτυξη της ενδογενούς βιομηχανίας·

4. Πόσες θέσεις εργασίας έχουν καταργηθεί από το 1990 στις οκτώ χώρες που είναι πιο πιθανό να ενταχθούν σύντομα, και συγκεκριμένα στην Εσθονία, τη Λετονία, τη Λιθουανία, την Πολωνία, την Τσεχία, τη Σλοβακία, την Ουγγαρία και τη Σλοβενία·

5. Πόσες θέσεις εργασίας πρέπει να απολέσουν οι χώρες αυτές ώστε να τηρούν το κοινοτικό κεκτημένο στον περιβαλλοντικό τομέα·

6. Πόσες θέσεις εργασίας θα καταργηθούν στις χώρες αυτές λόγω της ένταξης σε μια κοινή αγορά·

7. Πόσες θέσεις εργασίας θα καταργηθούν στις χώρες αυτές λόγω της καθιέρωσης ενός κοινού νομίσματος, το οποίο θα διευκολύνει την ανάλωση μεγαλύτερου μέρους της αγοραστικής δύναμης για την αγορά ξένων προϊόντων·

Απάντηση του κ. Verheugen εξ ονόματος της Επιτροπής

(19 Οκτωβρίου 2001)

1. Οιποψήφιες χώρες για την προσχώρηση στην Ευρωπαϊκή Ένωση έχουν αναλάβει διαδικασία σύγκλισης με την Ένωση (μπορεί να αξιολογηθεί με μελέτη της εξέλιξης των κατά κεφαλήν ΑΕγχΠ σε ισοτιμίες αγοραστικής δύναμης). Είναι σαφές ότι όσο μεγαλύτερη είναι η προσέγγιση του αναπτυξιακού επιπέδου τωνποψήφιων χωρών με αυτό της Ένωσης, τόσο πιο εύκολη θα είναι η προσχώρησή τους σε αυτήν. Ωστόσο, τα μοναδικά οικονομικά κριτήρια προσχώρησης είναι η ύπαρξη βιώσιμης οικονομίας αγοράς και η ικανότητα αντιμετώπισης του ανταγωνισμού μετά την προσχώρηση στην Ένωση.

Εξάλλου, η Ένωση ανέπτυξε και στη συνέχεια ενίσχυσε μια προενταξιακή πολιτική, που αναμένεται να συμβάλει στις προσπάθειες σύγκλισης.

2. Σήμερα,πάρχει μια σημαντική διμερής εμπορική ανισορροπία μεταξύ της Ένωσης και όλων σχεδόν τωνποψήφιων χωρών (έλλειμμαποψήφιων χωρών). Η ανισορροπία αυτή είναι φυσιολογική στο παρόν στάδιο οικονομικής ανάπτυξης, δεδομένου ότι οι χώρες αυτές βρίσκονται σε μια φάση απογείωσης: χρειάζονται σημαντικές εισαγωγές, ιδίως σε κεφαλαιουχικά αγαθά. Παρόμοιες καταστάσεις είχαν ήδη παρατηρηθεί κατά τις προηγούμενες διευρύνσεις. Το σημαντικό είναι το έλλειμμα να είναι ανεκτό (εάν εκφράζεται σε όρους ισοζυγίου πληρωμών). Μέχρι σήμερα, αυτό συνέβαινε στην πλειονότητα των περιπτώσεων. Οι δυσκολίες που γνώρισαν ορισμένες μεμονωμένες χώρες για κάποιο διάστημα, κατέστη δυνατόν να εξαλειφθούν.

Η εμπειρία της εμπορικής ολοκλήρωσης στην Ένωση αποδεικνύει ότιπάρχει, οπωσδήποτε, μια εξειδίκευση της παραγωγής, αλλά ότι η πλειονότητα των συναλλαγών πραγματοποιούνται εντός των ιδίων κλάδων της οικονομίας.

3. Τα διαρθρωτικά ταμεία και τα ταμεία συνοχής αναμένεται να επιτρέψουν στα μελλοντικά κράτη μέλη να εφαρμόσουν τις αναπτυξιακές τους στρατηγικές και να εκσυγχρονίσουν τις οικονομίες τους. Αυτή είναι σήμερα η περίπτωση των κρατών μελών και των περιφερειών δικαιούχων των ταμείων (βλ. δεύτερη έκθεση περί συνοχής, που εξέδωσε η Επιτροπή στις 31 Ιανουαρίου 2001).

Η εν λόγω διαδικασία αναμένεται να διατηρήσει μια ροή άμεσων ξένων επενδύσεων που θα επέτρεπε την αύξηση της παραγωγικότητας αυτών των χωρών σε επίπεδα συγκρίσιμα με εκείνα της Ένωσης.

4. Όπως αναφέρθηκε στο κεφάλαιο κοινωνική συνοχή της δεύτερης έκθεσης περί συνοχής, το επίπεδο απασχόλησης σημείωσε πτώση περίπου κατά ένα πέμπτο μεταξύ των ετών 1988 και 1997 στιςποψήφιες χώρες της Κεντρικής Ευρώπης. Η σημαντικότερη μείωση παρατηρήθηκε κατά τα πρώτη έτη της μεταβατικής περιόδου. Στη συνέχεια, η κατάσταση σταθεροποιήθηκε σε πολλές από τις χώρες αυτές, όπου παρατηρήθηκε και μείωση της ανεργίας.

5. Η τήρηση των περιβαλλοντικών προτύπων της Ένωσης είναι δυνατόν να έχει επιπτώσεις στις θέσεις απασχόλησης ιδιαίτερα στις πλέον ρυπογόνες βιομηχανίες, αλλά η εισαγωγή των εν λόγω προτύπων θα οδηγήσει επίσης στη δημιουργία θέσεων απασχόλησης σε οικονομικούς τομείς που συνδέονται με την προστασία του περιβάλλοντος. Πρόκειται για μελλοντικά βιώσιμους τομείς.

6.-7. Η συμμετοχή σε μία κοινή αγορά ή η χρησιμοποίηση, εντός καθορισμένης προθεσμίας, του ενιαίου νομίσματος, όταν οιποψήφιες χώρες θα είναι έτοιμες ναιοθετήσουν το ευρώ, δεν θα οδηγήσει γενικά σε απώλεια θέσεων απασχόλησης. Αντιθέτως, το γεγονός αυτό θα συμβάλει στη δημιουργία θέσεων απασχόλησης, χάρη στην καλύτερη διάθεση των πόρων, και στην αύξηση της παραγωγικότητας, και κατ' αυτόν τον τρόπο θα επιτρέψει την ανάπτυξη παραγωγικών τομέων.